open-index/open-wikipedia-markdown huggingface dataset:
Հյուսիսարևմտյան ճակատի թանգարան

**Հյուսիսարևմտյան ճակատի թանգարան** (**), Ռուսաստանում իր տեսակի մեջ առաջին թանգարան, որը պատմում է Հայրենական մեծ պատերազմի ճակատներից մեկի` Հյուսիսարևմտյան ճակատի ամբողջ պատմությունն ու գործողությունները: Գտնվում է Ստարայա Ռուսա քաղաքի (Նովգորոդի շրջան) Ալեքսանդրովսկայա փողոց թիվ 23 հասցեում:

## Պատմություն
1975 թվականից քաղաքում գործում է ցուցահանդես՝ նվիրված Ստառայա Ռուսա քաղաքի տարածքում տեղի ունեցած ռազմական իրադարձություններին։ 1984 թվականից թանգարանը գտնվում է *[[Հիսուսի հարություն|Հարության]] տաճարում*, որը հավատացյալներին վերադարձվել է 1992 թվականին։ 2003 թվականի փետրվարի 18-ին Ստարայա Ռուսայի ազատագրման հիսուն իններորդ տարեդարձին հանդիսավոր կերպով վերաբացվել է Հյուսիսարևմտյան ճակատի թանգարանը, որը միավորում էր արդեն հավաքված նյութը և զգալի թվով նոր ցուցանմուշներ։

Թանգարանային այս հավաքածուի յուրահատուկ առանձնահատկությունը ռազմական թեմայի ներկայացումն է ընդհանուր հումանիստական տեսանկյունից: Բացի այդ, ներկայացված նյութերում պատկերված է պատերազմը խրամատների երկու գծերում։

Ցուցահանդեսի հիմնական թեմաները.

* Գերմանական զորքերի Դեմյանսկի խմբի շրջափակումը` «Դեմյանսկի կաթսա»
* Տեղական նշանակության մարտեր և մարտեր «Ռամուշևոյի միջանցքի» տարածքում
* Թիկունքը ճակատին
* Օկուպացիա
* Ազատագրում:

Ցուցադրված է ավելի քան մեկուկես հազար ցուցանմուշ, որից 840-ը բնօրինակ է։ Հիմքը կազմված է տարբեր տեսակի զենքերից, քարտեզներից, դիագրամներից, փաստաթղթերից, արխիվներից քաղվածքներից, մրցանակներից, լուսանկարներից, անձնական իրերից, որոնք պատկանել են և՛ Կարմիր բանակի զինվորներին, և՛ գերմանացի զինվորներին, և՛ իսպանացիներին և ֆիններին, ովքեր կռվել են Վերմախտի կազմում:

Եզակի ցուցանմուշ է զանգը, որը ձուլել է հայտնի վարպետ Ալբերտ Բենինգը Լյուբեկում (Գերմանիա) 1672 թվականին: 1942 թվականի դեկտեմբերին զանգը հեռացվել է Ստարայա Ռուսայից և վերադարձվել միայն 2001 թվականին։

Թանգարանի ցուցանմուշները ստացվել են ինչպես տեղական աղբյուրներից, այնպես էլ Վերմախտի վետերաններից: Ներկայացված փաստաթղթերը վկայում են նաև խորհրդային տրիբունալների և արգելափակիչ ջոկատների (*Заградительный отряд*) գործողությունների մասին, Կարմիր բանակի հրամանատարության սխալների, դավաճանների և զինվորների կյանքից առանձին դեպքերի մասին։ Բացի այդ, լայնորեն լուսաբանվում է պարտիզանական շրջանի և սրառոռուսյան ընդհատակյա պատմությունը։

Թանգարանի շենքի կողքին տեղադրված է դիտահարթակ, որտեղ ցուցադրված է Կորովիտչինո գյուղի մոտ գտնվող Լովատ գետում հայտնաբերված *Т-26* թեթև տանկը և երկու *Зис-3* հրետանի:

Թանգարանը մտնում է *Նովգորոդի պետական միացյալ թանգարան-արգելոցի* (*НГОМЗ*) կազմի մեջ։

## Ծանոթագրություններ

## Արտաքին հղումներ
* ՌԻԱ Նովոստի
* Տեղեկատվություն զբոսաշրջիկների համար 
* Հյուսիսարևմտյան ճակատի թանգարան

Կատեգորիա:1975 հիմնադրումներ Ռուսաստանում
Կատեգորիա:1975 հիմնադրված թանգարաններ
Կատեգորիա:Հայրենական մեծ պատերազմի թանգարաններ
Աննա Ամրոյան

**Աննա Ամրոյան** (), հայ ծանրորդուհի, հանդես է գալիս 76 կգ քաշային կարգում։ Հայաստանի կանանց հավաքականի անդամ։ Եվրոպայի 2025 թվականի առաջնության փոխչեմպիոն։

## Կարիերա
Աննա Ամրոյանը 2022 թվականից մասնակցում է ծանրամարտի միջազգային մրցումներին: 2023 թվականին Ալբանիայի Դուրես քաղաքում անցկացվող ծանրամարտի աշխարհի պատանեկան առաջնությունում 76 կգ քաշային կարգում Աննա Ամրոյանը երկամարտի 208 կգ արդյունքով նվաճել է բրոնզե մեդալ։

2023 թվականին Մոլդովայի մայրաքաղաք Քիշնևում Եվրոպայի պատանեկան առաջնության 76 կգ քաշային կարգում Աննա Ամրոյանը երկամարտի 209 կգ արդյունքով դարձել է չեմպիոն։

2024 թվականի աշխարհի պատանեկան առաջնության 76 կգ քաշային Աննա Ամրոյանը երկամարտի 228 կգ արդյունքով նվաճել է բրոնզե մեդալ։

2025 թվականի Եվրոպայի մեծահասակների առաջնության 76 կգ քաշային կարգում Ամրոյանը երկամարտի 231 կգ արդյունքով դարձել է փոխչեմպիոն։

## Ծանոթագրություններ

Կատեգորիա:Հայ ծանրամարտուհիներ
Զալա Ուրխ

**Զալա Ուրխ** (, ), սլովենացի շախմատիստուհի, կանանց միջազգային վարպետ (2020)։

## Կենսագրություն
2017 թվականին Սլովենիայի հավաքականի կազմում դարձել է մինչև 18 տարեկան աղջիկների Եվրոպայի թիմային առաջնության արծաթե մեդալակիր (հանդես է եկել երկրորդ հավաքականի կազմում), 2017 թվականին մասնակցել է Միտրոպայի գավաթին, 2020 և 2021 թվականներին՝ երկու առցանց օլիմպիադաների։ Մասնակցել է 2018 թվականի աշխարհի երիտասարդական առաջնությանը և 2019 թվականի պատանեկան առաջնությանը (մինչև 18 տարեկանների խմբում), որտեղ կիսել է 3–6-րդ տեղերը, սակայն լրացուցիչ ցուցանիշներով զիջել է բրոնզե մեդալը։

2021 թվականին մասնակցել է Եվրոպայի անհատական առաջնությանը։ Նույն թվականին դարձել է Նյուքասլի տղամարդկանց միջազգային մրցաշարի հաղթող (մասնակիցների թվում են եղել հայտնի միջազգային վարպետներ Պիտեր Լարջը և Ռոդերիկ Մակքեյը)։

Զբաղվում է գրոսմայստեր Մատեյ Շիբենիկի ղեկավարությամբ։

## Հիմնական սպորտային արդյունքներ

## Վարկանիշի փոփոխություն

## Ծանոթագրություններ


## Արտաքին հղումներ
* Անձնական քարտը ՖԻԴԵ֊ի կայքում
* Պարտիաները Chessgames.com կայքում
* Անձնական քարտը 365chess.com կայքում

 
Կատեգորիա:Սլովենացի շախմատիստներ
Քուքելդաշ մեդրեսե

**Քուքելդաշ մեդրեսե** (), միջնադարյան մեդրեսե (իսլամական ուսումնական հաստատություն), որը գտնվում է Ուզբեկստանի մայրաքաղաք Տաշքենդում։ Գտնվում է Տաշքենդի կենտրոնական Չորսու շուկայի և մետրոյի «Չորսու» կայարանի մոտ։ Կառուցվել է մոտավորապես 1570 թվականին Շայբանիդների դինաստիայի ներկայացուցիչ Դերվիշ սուլթանի օրոք։ Քաղաքի 23 մեդրեսեներից ամենամեծն է։

Կառուցված է դեղին աղյուսից և ունի ավանդական քառակուսի ձև։ Մեդրեսեի գլխավոր մուտքը իսլամական ավանդական ոճով է, որտեղ առկա է մեծ դարպաս՝ 15,7 մետր բարձրությամբ։ Մեդրեսեն ունի նաև ներքին բակ։ Այն շրջափակող պատերի ներսում կան սենյակներ (խուջր), որտեղ բնակվում են հոգևոր հաստատության ուսանողները։ Յուրաքանչյուր խուջրում բնակվում է 2-3 ուսանող։ Գլխավոր մուտքն ունի 20 մետր բարձրություն, որի երկու կողմերում կառուցված են մինարեներ։

1830-1831 թվականներին Տաշքենդի իշխանությունների որոշմամբ մեդրեսեի առաջին հարկը քանդվեց, իսկ աղյուսներն օգտագործվեցին մոտակայքում գտնվող Բեքլարբեղի մեդրեսեն կառուցելու համար։ Ավելի ուշ, Քուքելդաշ մեդրեսեն վերականգնվեց։ Մեդրեսեն մեծապես տուժել է նաև 1868 թվականի երկրաշարժի հետևանքով ու դարձյալ վերանորոգվել 1902-1903 թվականներին։ Այն ևս մեկ անգամ վերանորոգվել է 1950-ական թվականներին ու դարձել կրոնական այն քիչ թվով կառույցներից մեկը, որը կանգուն է մնացել 1966 թվականի Տաշքենդի երկրաշարժի ժամանակ։

18-րդ դարում մեդրեսեն վերածվել էր քարավանսարայի, իսկ ավելի ուշ օգտագործվել որպես ամրոց։ 20-րդ դարում մեդրեսեի տարածքում գործում էր աթեիզմին նվիրված թանգարան, իսկ ավելի ուշ՝ ֆոլկ երաժշտության։ 1990-ական թվականներին կառույցը դարձյալ վերածվեց մեդրեսեի։

## Պատկերասրահ

Պատկեր:Madrasah_Kukaldash_(Tashkent)_12-02.JPG
Պատկեր:Madrasah_Kukaldash_(Tashkent)_12-07.JPG
Պատկեր:Madrasah_Kukaldash_(Tashkent)_12-03.JPG
Պատկեր:Madrasah_Kukaldash_(Tashkent)_`12-09.JPG
Պատկեր:Медресе_Кукельдаш.jpg
Պատկեր:The_Soviet_Union_1990_CPA_6169_stamp_(Kukeldash_Madrasah_and_National_University,_Tashkent,_Uzbekistan).jpg


## Ծանոթագրություններ

## Արտաքին հղումներ
* Քուքելդաշ մեդրեսե

Կատեգորիա:1570-ականների կառուցումն ավարտված շենքեր և կառույցներ
Կատեգորիա:Տաշքենդի մեդրեսեներ
Կատեգորիա:Տաշքենդի շենքեր և կառույցներ
Գենա Տոկո Կեգնե

**Գենա Ռոմիդա Տոկո Կեգնե** (, ), իտալացի մարզիկ, ծանրորդ, Եվրոպայի կրկնակի չեմպիոն (2024, 2025)։

## Կենսագրություն
2024 թվականի փետրվարին իր դեբյուն է նշել Սոֆիայում կայացած մեծահասակների Եվրոպայի առաջնությունում, որտեղ 76 կգ քաշային կարգում երկամարտի՝ 227 կգ արդյունքով նվաճել է ոսկե։

2025 թվականին Քիշնևում կայացած Եվրոպայի առաջնությունում 76 կգ քաշային կարգում 233 կգ երկամարտի արդյոնքով նվաճել է ոսկե մեդալը։

## Նվաճումներ

## Ծանոթագրություններ

Կատեգորիա:21-րդ դարի իտալացիներ
Կատեգորիա:Ծանրամարտի Եվրոպայի չեմպիոններ
The8

**Սյու Մինհաո** (չինարեն` 徐明浩, , , առավել հայտնի է մասնագիտական անունով` **The8** (), չինացի երգիչ և պարող, որն ապրում է Հարավային Կորեայում։ Եղել է հարավկորեական Seventeen բոյ բենդի և նրա կատարողական թիմի անդամ։ 2019 թվականին կայացել է նրա պաշտոնական սոլո դեբյուտը, և նա «Youth With You» չինական գոյատևման շոուի երկու պարային մարզիչներից մեկն էր։

## Վաղ կյանք և կրթություն
The8-ը ծնվել է 1997 թվականի նոյեմբերի 7-ին Չինաստանի Լյաոնին նահանգի Հայչեն քաղաքում: Նա սովորել է Պեկինի ժամանակակից երաժշտության ակադեմիայում։

## Մասնագիտություն
### 2008–2014: Վաղ մասնագիտությունը Չինաստանում
2008 թվականին The8-ը հայտնվել է չինական CCTV Variety Show հաղորդման մեջ: Ավելի ուշ նա հայտնվել է չինական «Day Day Up» հաղորդման մեջ: 2012 թվականին The8-ը մասնակցել է ապրիլի 27-30-ը կայացած Շանհայի 6-րդ համաշխարհային պարային մրցույթին: Նա մտել է լավագույն 8-ի մեջ: Հենց այդպես էլ նա ստացել է իր կեղծանունը։

### 201։ Seventeen-ի հետ դեբյուտ, սոլո գործունեություն և «Youth With You»
Նա առաջին անգամ հայտնվել է «Seventeen TV»-ում 2014 թվականի վերջում։ The8-ը դեբյուտ է արել 2015 թվականի մայիսի 29-ին՝ որպես հարավկորեական Seventeen բոյ-խմբի անդամ իրենց առաջին մինի-ալբոմով՝ 17 Carat։ Seventeen-ի հետ դեբյուտից հետո The8-ը նաև դերասանական դեբյուտ է ունեցել «Իրական դասարան - Տարրական դպրոց» հեռուստասերիալում 2017 թվականին։ 2017 թվականի դեկտեմբերի 12-ին Pledis Entertainment-ը հայտարարել է, որ The8-ը դադարեցրել է իր պրոմոուշն գործունեությունը մեջքի վնասվածքի պատճառով։ Նա վերադարձել է պրոմոուշնին միայն Seventeen  ''Directors Cut'' հատուկ ալբոմի թողարկումից հետո։

2018 թվականին The8-ը մասնակցել է չինական Chao Yin Zhan Ji ռեալիթի շոուին խմբի անդամ Վեն Ջունհուեյի հետ միասին։ 2019 թվականին նա երկու պարի մարզիչներից մեկն էր (Ջոլին Ցայի հետ միասին) չինական  «Youth With You» վերապրման շոուում։ The8-ը սոլո դեբյուտ է արել 2019 թվականի հունիսի 9-ին «Dreams Come True» սինգլով։ 2020 թվականի մայիսի 4-ին The8 հայտարարել է իր երկրորդ սինգլի՝ «Falling Down»-ի թողարկման մասին։ Այն թողարկվել է 2020 թվականի մայիսի 8-ին։

2021 թվականի ապրիլի 8-ին The8-ը հայտարարել է իր երրորդ սինգլի՝ «Side by Side»-ի թողարկման մասին։ Այն թողարկվել է 2021 թվականի ապրիլի 13-ին չինարեն և կորեերեն լեզուներով։ 2021 թվականի մայիսի 4-ին The8 թողարկել է «Mom's Missed Call» սինգլը խմբի անդամ Վեն Ջունհուեյի հետ համատեղ։ Հեղինակային իրավունքներից ստացված բոլոր եկամուտները կուղղվեն Չինաստանում որբ երեխաներին օգնելու համար։ Սինգլը Չինաստանի մանկական բարեգործական ասոցիացիայի Dandelion բարեգործական երաժշտական նախագծի մասն է։ 2022 թվականի մարտի 18-ին The8 թողարկել է չինարեն լեզվով «Hai Cheng» (չինարեն՝ 海城) սինգլը։

## Սկավառակագրություն
### Սինգլներ

### Ձայնային ձևավորումներ

### Այլ երգեր
Թողարկվել է չինական թվային երաժշտական հարթակներում՝ QQ Music, KuGou Music և Kuwo Music։

## Ֆիլմագրություն
### Հեռուստաշոու

## Երգի հեղինակ
Բոլոր իրավունքները պատկանում են՝ Korea Music Copyright Association-ին։

## Ծանոթագրություններ

## Արտաքին հղումներ
*
Ֆաբիու Վիեյրա

**Ֆաբիու Դանիել Ֆերեյրա Վիեյրա** (, ), պորտուգալացի ֆուտբոլիստ, «Արսենալ» ակումբի կիսապաշտպան, ներկայումս վարձավճարով հանդես է գալիս «Պորտու» ակումբում։

## Ակումբային կարիերա
2018-19 մրցաշրջանում Վիեյրան Պորտուի երիտասարդական թիմի կազմում հաղթեց ՈՒԵՖԱ-ի երիտասարդական լիգան՝ ապրիլի 29-ին գոլ խփելով Չելսիի դեմ եզրափակիչում։

2019 թվականի փետրվարի 24-ին նա իր դեբյուտը նշեց Պորտուի պահեստային թիմի կազմում Լիգա Պրո (Պորտուգալիայի առաջնության երկրորդ դիվիզիոն) Արոկիի դեմ խաղում։

2020 թվականի հունիսի 10-ին նա իր նորամուտը նշեց Պորտուի հիմնական կազմում Պորտուգալիայի Պրեմիեր լիգայի «Մարիտիմուի» դեմ խաղում՝ 72-րդ րոպեին փոխարինելով Մուսա Մարեգային։

2022 թվականի հունիսի 17-ին անգլիական «Արսենալը» համաձայնության է եկել «Պորտուի» հետ Վիեյրայի տրանսֆերի համար 35 միլիոն եվրոյով (գումարած ևս 5 միլիոն եվրո՝ հասանելի բոնուսների համար)։ 2022 թվականի հունիսի 21-ին «Արսենալը» հայտարարեց Վիեյրայի հետ երկարաժամկետ պայմանագիր ստորագրելու մասին՝ նրան տալով 21 համարի մարզաշապիկը։

2024 թվականի օգոստոսի 27-ին Վիեյրան մեկ մրցաշրջանով վարձավճարով վերադարձավ Պորտու։

## Կարիերան հավաքականում
Վիեյրան խաղացել է Պորտուգալիայի Մ18, Մ19, Մ20 և 21 տարեկանների հավաքականներում։ Պորտուգալիայի Մ19 հավաքականի կազմում նա Հայաստանում կայացած Եվրոպայի առաջնությունում զբաղեցրեց երկրորդ տեղը և ընդգրկվեց նաև խորհրդանշական «մրցաշարի հավաքականում»։

## Ձեռքբերումներ
**«Պորտու»**
* Պորտուգալիայի չեմպիոն (**2**)՝ 2019/20, 2021/22
* ՈՒԵՖԱ-ի պատանեկան լիգայի հաղթող՝ 2018/19

**«Արսենալ» Լոնդոն**
* Սուպերգավաթի հաղթող՝ 2023թ

## Ծանոթագրություններ

## Արտաքին հղումներ
* Ֆուտբոլիստի էջը «Պորտու»-ի պաշտոնական կայքում
* Ֆուտբոլիստի էջը FPF.pt կայքում

Կատեգորիա:Արսենալի ֆուտբոլիստներ
Կատեգորիա:Պորտուգալացի ֆուտբոլիստներ
Կատեգորիա:Պորտուի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ֆուտբոլի կիսապաշտպաններ
Լևի Կոլուիլլ

**Լևի Լեմար Սեմյուելս Կոլուիլլ** (, ), անգլիացի ֆուտբոլիստ, «Չելսի» ակումբի և Անգլիայի հավաքականի կենտրոնական պաշտպան։

## Ակումբային կարիերա
Քոլվիլը ծնվել է Սաութհեմփթոնում, միացել է Չելսիի U9 ակադեմիային։

2021 թվականի հունիսին նա վարձավճարով միացավ առաջնության «Հադերսֆիլդ Թաուն» ակումբին։ Քոլվիլն իր պրոֆեսիոնալ դեբյուտը նշեց 11 մետրանոց հարվածաշարում Շեֆիլդ Ուենսդեյի դեմ Ֆուտբոլային լիգայի գավաթում 2021 թվականի օգոստոսի 1-ին, որը ավարտվեց 4:2 հաշվով։ Նա իր առաջին գոլը խփեց «Հադերսֆիլդի» կազմում 2021 թվականի օգոստոսի 21-ին։ Լևին ամբողջ մրցաշրջանի ընթացքում տառապել է կոճի, ծնկի և ազդրի խնդիրներով և հիվանդացել է COVID-19-ով։ 2022 թվականի մայիսի 29-ին Քոլվիլը ինքնագոլի հեղինակ դարձավ, երբ Հադերսֆիլդ Թաունը 1-0 հաշվով պարտվեց Նոթինգհեմ Ֆորեստին 2021/22 առաջնության փլեյ-օֆֆի եզրափակչում։

## Ազգային հավաքականի կարիերա
Քոլվիլը ներկայացրել է Անգլիան մինչև 16 և 17 տարեկանների մակարդակներում։ Մինչեւ 17 տարեկանների հավաքականի կազմում 2019 թվականին նվաճել է Սիրենկայի գավաթը։

2021 թվականի օգոստոսի 27-ին Քոլվիլը ստացավ իր առաջին կանչը Անգլիայի մինչև 21 տարեկանների հավաքական։

2021 թվականի նոյեմբերի 10-ին Քոլվիլը իր դեբյուտը նշեց Անգլիայի մինչև 19 տարեկանների հավաքականում և դարձավ նրանց ավագը։

2022 թվականի մարտի 25-ին Քոլվիլը նշեց իր դեբյուտը Անգլիայի Մ21 տարեկանների շրջանում՝ 4-1 հաշվով հաղթելով Անդորրային։

## Խաղաոճ
Քոլուելին համեմատել են Ջոն Թերիի հետ։

## Ձեռքբերումներ
**Անգլիայի ազգային հավաքական**
* Եվրոպայի երիտասարդական առաջնության չեմպիոն՝ 2023 թ

## Ծանոթագրություններ

## Արտաքին հղումներ
* Ֆուտբոլիստի էջը «Չելսի» ՖԱ-ի պաշտոնական կայքում
 
Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի հավաքականի ֆուտբոլիստներ
Կատեգորիա:Անգլիացի ֆուտբոլիստներ
Կատեգորիա:Հադերսֆիլդ Թաունի ֆուտբոլիստներ
Կատեգորիա:Չելսիի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Սաութհեմփթոնի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կայունության կղզի

[alt=A diagram showing the measured and predicted half-lives of heavy and superheavy nuclides, as well as the beta stability line and predicted location of the island of stability.|աջից|մինի|[Միջուկային հետազոտությունների միացյալ ինստիտուտ|Միջուկային հետազոտությունների միացյալ ինստիտուտի գծապատկերը, որը ցույց է տալիս գերծանր նուկլիդների չափված (տուփի մեջ) և կանխատեսված կես կյանքը՝ դասավորված ըստ պրոտոնների և նեյտրոնների քանակի։ Կայունության կղզու ակնկալվող վայրը  շուրջ շրջագծված է։]]
**Կայունության կղզի**, միջուկային ֆիզիկայում գերծանր տարրերի իզոտոպների կանխատեսված հավաքածու է, որոնք կարող են զգալիորեն ավելի երկար կիսատ կյանք ունենալ, քան այդ տարրերի հայտնի իզոտոպները։ Կանխատեսվում է, որ այն կհայտնվի որպես «կղզի» նուկլիդների աղյուսակում՝ առանձնացված հայտնի կայուն և երկարակյաց նախնական ռադիոնուկլիդներից։ Նրա տեսական գոյությունը վերագրվում է գերծանր զանգվածի տարածքում պրոտոնների և նեյտրոնների կանխատեսված «կախարդական թվերի» կայունացնող ազդեցություններին։

Մի քանի կանխատեսումներ են արվել կայունության կղզու ճշգրիտ գտնվելու վայրի վերաբերյալ, թեև, ընդհանուր առմամբ, ենթադրվում է, որ այն կենտրոնացած է կոպեռնիցիումի և ֆլերովիումի իզոտոպների մոտ՝ կանխատեսված փակ նեյտրոնային թաղանթի մոտակայքում, որը գտնվում է *N-*ում 184։ Այս մոդելները վճռականորեն ենթադրում են, որ փակ կեղևը հետագա կայունություն կհաղորդի տրոհման և ալֆա քայքայման նկատմամբ: Մինչդեռ ակնկալվում է, որ այս ազդեցությունները առավելագույնը կլինեն *Z* ատոմային թվի մոտ = 114 (ֆլերովիում) և *N*= ակնկալվում է, որ աճող կայունության շրջանը կներառի մի քանի հարևան տարրեր, և կարող են լինել նաև կայունության լրացուցիչ կղզիներ ավելի ծանր միջուկների շուրջ, որոնք կրկնակի կախարդական են (ունեն պրոտոնների և նեյտրոնների կախարդական թվեր)։ Կղզու ներսում նուկլիդների կայունության գնահատականները սովորաբար կազմում են րոպեների կամ օրերի կես կյանքը։ որոշ լավատեսներ առաջարկում են միլիոնավոր տարիների կիսամյակներ։

Չնայած միջուկային թաղանթի մոդելը, որը կանխատեսում է կախարդական թվեր, գոյություն ունի 1940-ականներից, երկարակյաց գերծանր նուկլիդների գոյությունը վերջնականապես ապացուցված չէ։ Ինչպես մնացած գերծանր տարրերը, կայունության կղզու նուկլիդները երբեք չեն հայտնաբերվել բնության մեջ։ Այսպիսով, դրանք պետք է արհեստականորեն ստեղծվեն միջուկային ռեակցիայի մեջ, որպեսզի ուսումնասիրվեն։ Գիտնականները նման ռեակցիա իրականացնելու միջոց չեն գտել, քանի որ, ամենայն հավանականությամբ, նոր տեսակի ռեակցիաներ կպահանջվեն կղզու կենտրոնի մոտ միջուկները բնակեցնելու համար։ Այնուամենայնիվ, գերծանր տարրերի հաջող սինթեզը մինչև *Z*= 118-ը (օգանեսոն) մինչև 177 նեյտրոններով ցույց է տալիս մի փոքր կայունացնող ազդեցություն 110-ից 114-րդ տարրերի շուրջ, որը կարող է շարունակվել ավելի ծանր իզոտոպներում՝ համահունչ կայունության կղզու գոյությանը։ Հնարավորություն կա, որ դա կարող է լինել 126-րդ տարրը, որի միջուկի պրոտոնների և նեյտրոնների թիվը կարող է լինել կրկնակի մոգական։

## Ծանոթագրություններ

Կատեգորիա:Իզոտոպներ
Կատեգորիա:Ֆիզիկա
Ելենա Երիգինա

**Ելենա Երիգինա (Կիլչիկ)** (, ), մոլդովացի ծանրամարտուհի, հանդես է գալիս 87 կգ քաշային կարգում։ Եվրոպայի 2025 թվականի չեմպիոն, 2021 և 2024 թվականների Եվրոպայի առաջնությունների արծաթե մեդալակիր, Եվրոպայի 2023 թվականի առաջնության բրոնզե մեդալակիր։ Տոկիոյի 2020 թվականի ամառային օլիմպիական խաղերի մասնակից։

## Կենսագրություն
Ելենա Կիլչիկը ծնվել է 1996 թվականի հունիսի 3-ին։

## Կարիերա
Մոլդովայի հավաքականի որակազրկումն ավարտվելուց հետո, Կիլչիկը մասնակցել է Աշգաբադում 2018 թվականի աշխարհի առաջնությանը, որտեղ 81 կգ քաշային կարգում զբաղեցրել է տասնհինգերորդ հորիզոնականը։ Ելենան պոկում վարժությունում բարձրացրել է 92 կիլոգրամ, որից հետո հրել է 119 կգ։

2019 թվականին Բաթումում ընթացող Եվրոպայի առաջնությունում Ելենա Կիլչիկը տեղափոխվել է 76 կգ քաշային կարգ։ Պոկում վարժությունում բարձրացրել է համապատասխանաբար 92 և 119 կիլոգրամ, իսկ ընդհանուր 211 կիլոգրամը նրան թույլ է տվել զբաղեցնել 9-րդ հորիզոնականը: Նույն տարի, Պատայայում կայացած աշխարհի առաջնությունում Ելենան բարձրացել է մինչև 87 կգ քաշային կարգ։ Պոկում վարժությունում բարձրացրել է 100 կիլոգրամ։

Մինչև 23 տարեկան մարզիկների մինչև 87 կգ քաշային կարգում դարձել է Եվրոպայի չեմպիոն։ Ելենա Կիլչիկը բարելավել է Պատտայայում ընթացող աշխարհի առաջնությունում ցույց տված իր արդյունքը՝ հրումում բարձրացնելով 6 կիլոգրամ ավել։ Նույն տարում մասնակցել է Ալեքսանդրի գավաթի մրցաշարին, որտեղ 226 կգ երկամարտի արդյունքովնվաճել է բրոնզե մեդալ։

2020 թվականին Հռոմում կայացած Աշխարհի գավաթի ժամանակ զբաղեցրել է երկրորդ հորիզոնականը՝ երկամարտում ունենալով 224 կիլոգրամ։

2021 թվականի ապրիլին Մոսկվայում կայացած Եվրոպայի առաջնությունում մինչև 87 կգ քաշային կարգում մոլդովացի ծանրորդը երկամարտի 245 կգ արդյունքով դարձել է Եվրոպայի առաջնության արծաթե մեդալակիր։ Պոկում վարժությունում 107 կգ քաշային կարգում նվաճել է փոքր բրոնզե մեդալ, իսկ հրում վարժությունում 138 կգ քաշային կարգում։

Երևանում մինչև 81 կգ քաշային կարգում 2023 թվականի Եվրոպայի առաջնությունում Ելենան երկամարտի 234 կգ արդյունքով նվաճել է բրոնզե մեդալ։ Պոկում վարժությունում նվաճել է փոքր արծաթե մեդալ։

2024 թվականի փետրվարին Սոֆիայում կայացած Եվրոպայի առաջնությունում Ելենան երկամարտի 234 կգ արդյունքով նվաճել է արծաթե մեդալ։

2025 թվականին Քիշնևում կայացած Եվրոպայի առաջնությունում 81 կգ քաշային կարգում երկամարտի 242 կգ արդյունքով նվաճել է ոսկե մեդալը։

## Ծանոթագրություններ

Կատեգորիա:Ծանրամարտի Եվրոպայի չեմպիոններ
Ռևազ Դավիթաձե

**Ռևազ Դավիթաձե** (, ), վրացի ծանրորդ, աշխարհի և Եվրոպայի առաջնությունների բազմակի մեդալակիր, 2018 թվականի Եվրոպայի չեմպիոն։

## Կարիերա
2017 թվականին աշխարհի առաջնությունում 85 կգ քաշային կարգում Ռևազը զբաղեցրել է 5-րդ հորիզոնականը՝ երկամարտում ունենալով 351 կգ։

2018 թվականին Բուխարեստում կայացած Եվրոպայի առաջնությունում հաղթել է երկամարտի 353 կգ արդյունքով։ 

2018 թվականի նոյեմբերի սկզբին Աշխաբադում կայացած աշխարհի առաջնությունում մինչև 89 կգ քաշային կարգում նվաճել է առաջնության բրոնզե մեդալը՝ երկամարտում ունենալով 371 կգ և ընդամենը 1 կգ-ով զիջելով հաղթող Արտեմ Օկուլովին։

2019 թվականին Բաթումիում կայացած Եվրոպայի առաջնությունում նվաճելէ արծաթե մեդալ՝ երկու վարժությունների հանրագումարում բարձրացնելով 370 կգ։

2019 թվականի աշխարհի նախաօլիմպիական առաջնությունում, որը տեղի է ունեցել Թաիլանդում, 89 կգ քաշային կարգում նվաճել է բրոնզե մեդալ։ 

2021 թվականի ապրիլին Մոսկվայում կայացած Եվրոպայի առաջնությունում մինչև 89 կգ քաշային կարգում 374 կիլոգրամ արդյունքով նվաճել է արծաթե մեդալ։ Պոկում վարժությունում 171 կգ  արդյունքով նվաճել է փոքր արծաթե մեդալ։

2021 թվականի դեկտեմբերին մասնակցել է աշխարհի առաջնությանը, որը տեղի է ունեցել Տաշքենդում։ Մինչև 89 կիլոգրամ քաշային կարգում Ռևազը 370 կգ քաշային երկու վարժությունների հանրագումարում նվաճել է բրոնզե մեդալ։ Պոկում վարժությունում նվաճել է փոքր արծաթե մեդալ։

2024 թվականի դեկտեմբերին Մանամայում կայացած աշխարհի առաջնությունում Ռևազը հանդես է եկել 96 կգ քաշային կարգում, որտեղ 387 կգ արդյունքով կարողացել է նվաճել արծաթե մեդալ։ Պոկում վարժությունում նվաճել է փոքր ոսկե մեդալ (177 կգ):

2025 թվականի ապրիլին Քիշնևում կայացած Եվրոպայի առաջնությունում 96 կգ քաշային կարգում 379 կգ երկամարտի արդյունքով նվաճել է արծաթե մեդալ։

## Ծանոթագրություններ

 
Կատեգորիա:Թբիլիսի քաղաքում ծնվածներ
Կատեգորիա:Ծանրամարտի Եվրոպայի չեմպիոններ
Հիդրօքսիապատիտ

մինի|Հիդրօքսիապատիտ
[մինի|Ասեղանման հիդրօքսիապատիտ բյուրեղներ չժանգոտվող պողպատի վրա: Էլեկտրոնային մանրադիտակի սկանավորման նկար [Տարտուի համալսարան|Տարտուի համալսարանից:]]
մինի|Ca-HAp-ի նանոմաշտաբային ծածկույթ, պատկեր՝ արված սկանավոր զոնդի մանրադիտակով
աջից|մինի|Հիդրօքսիապատիտի միավոր բջջի կեսի 3D պատկերացում՝ ռենտգենյան բյուրեղագրությունից
**Հիդրօքսիապատիտ** (IMA անվանումը՝ **հիդրօքսիլապատիտ**) (Hap, HAp կամ HA) կալցիումի ապատիտի բնական հանքային ձևն է՝ Ca10(PO4)6(OH)2 բանաձևով, հաճախ գրված  նշելու, որ բյուրեղային միավորի բջիջը բաղկացած է երկու միավորից։ Այն բարդ ապատիտային խմբի հիդրոքսիլ վերջնական անդամն է: Այն իոնը կարող է փոխարինվել ֆտորով կամ քլորիդով՝ առաջացնելով ֆտորապատիտ կամ քլորապատիտ։ Այն բյուրեղանում է վեցանկյուն բյուրեղային համակարգում: Մաքուր հիդրօքսիապատիտ փոշի սպիտակ է: Այնուամենայնիվ, բնական ապատիտները կարող են ունենալ նաև շագանակագույն, դեղին կամ կանաչ գույներ, որոնք համեմատելի են ատամնաբուժական ֆտորոզի գունաթափման հետ:
Մարդու ոսկորների մինչև 50% ծավալը և 70% քաշը հիդրօքսիապատիտի փոփոխված ձև է, որը հայտնի է որպես ոսկրային հանքանյութ։ Գազավորված կալցիումի պակասով հիդրօքսիապատիտը հիմնական հանքանյութն է, որից կազմված են ատամների էմալը և դենտենը։ Հիդրօքսիապատիտի բյուրեղները հայտնաբերվում են նաև պաթոլոգիական կալցիֆիկացումներում, ինչպիսիք են կրծքագեղձի ուռուցքներում, ինչպես նաև սոճու գեղձի (և ուղեղի այլ կառույցների) ներսում գտնվող կալցիֆիկացիաներում, որոնք հայտնի են որպես կորպորա արենասեա կամ «ուղեղի ավազ»։

## Քիմիական սինթեզ
Հիդրօքսիապատիտը կարող է սինթեզվել մի քանի մեթոդներով, ինչպիսիք են թաց քիմիական նստեցումը, բիոմիմետիկ նստվածքը, սոլ-գել ճանապարհը (խոնավ-քիմիական տեղումներ) կամ էլեկտրադեպոզիցիա։ Հիդրօքսիապատիտի նանոբյուրեղային կախոցը կարող է պատրաստվել թաց քիմիական տեղումների ռեակցիայի միջոցով՝ հետևելով ստորև նշված ռեակցիայի հավասարմանը՝

10Ca(OH)2 + 6H3PO4 → Ca10(PO4)6(OH)2 + 18H2O

Հիդրօքսիապատիտը սինթետիկորեն կրկնօրինակելու ունակությունն ունի անգնահատելի կլինիկական հետևանքներ, հատկապես ստոմատոլոգիայում։ Յուրաքանչյուր տեխնիկա տալիս է հիդրօքսիապատիտի բյուրեղներ տարբեր բնութագրերով, ինչպիսիք են չափը և ձևը։ Այս տատանումները ընդգծված ազդեցություն ունեն միացության կենսաբանական և մեխանիկական հատկությունների վրա, և, հետևաբար, այս հիդրօքսիապատիտային արտադրանքներն ունեն տարբեր կլինիկական կիրառություն։

## Ծանոթացրություններ

Կատեգորիա:Կալցիումի միներալներ
Կատեգորիա:Ատամներ
Կատեգորիա:Անօրգանական միացություններ
Սամվել Մնացյան

**Սամվել Ռուբիկի Մնացյան** (, ), տափօղակով հոկեյի հայազգի ռուսաստանցի խաղացող, պաշտպան։ Օմսկի հոկեյի սան։ Նրա եղբայրը՝ Դավիթ Մնացյանը, նույնպես հոկեյիստ է։

## Կենսագրություն
Սամվել Մնացյանն իր կարիերան սկսել է Օմսկի «Ավանգարդում»՝ խաղալով պատանեկան և երիտասարդական թիմերում, սակայն չի կարողացել բարձրանալ հիմնական թիմի մակարդակին։ Մեկ մրցաշրջան անցկացնելով «Օմսկիե Յաստրեբի» ակումբի երիտասարդական թիմում՝ Մնացյանը 2010/11 մրցաշրջանում տեղափոխվել է Չեխիայի Էքստրալիգայի «Կլադնո ՀԱ» (7 խաղում ոչ մի միավոր չի վաստակել):

Այնուհետև Սամվելը Չեխիայից տեղափոխվել է Ղազախստան, որտեղ խաղացել է Կոկշետաուի «Առլան» թիմում։ Ղազախստանի հոկեյի առաջնությունում նորամուտը նշել է 2011 թվականին։ Հաջորդ մրցաշրջանում նա պայմանագիր է կնքել մայրաքաղաք Աստանայի «Բարիսի» հետ, որը խաղում է Հոկեյի կոնտինենտալ լիգայում։ Մեկ տարի անց՝ 2013 թվականին, նա միացել է Նիժնեկամսկի «Նեֆտեխիմիկին» և երկու մրցաշրջան անցկացրել Հոկեյի բարձրագույն լիգայում՝ խաղալով Պերմի «Մոլոտ-Պրիկամիեում» և Ալմետևսկի «Նեֆտյանիկում»։ 2015 թվականի հունիսի 25-ին պայմանագիր է կնքել Վլադիվոստոկի «Ադմիրալ» թիմի հետ։ 2018 թվականին նա դարձել է «Սիբիրի» խաղացող։

### Վիճակագրություն

## Հիվանդություն և մահ
2018 թվականի օգոստոսին հայտարարվել է, որ Մնացյանի մոտ ախտորոշվել է քաղցկեղ, որն անհապաղ բուժում է պահանջում։ Հանդիպումներից մեկում Մնացյանը հարված էր ստացել մեջքին։ Վեցերորդ ողի վրա ձևավորվել էր ուռուցք, որը հանգեցրել էր չարորակ գոյացության, որը մետաստազներ էր առաջացրել լյարդում և միզուղիներում։

Մնացյանը մահացել է 2019 թվականի հոկտեմբերի 5-ին Գերմանիայի Ֆրայբուրգ իմ Բրայսգաու քաղաքում, որտեղ կյանքի վերջին ամիսներին բուժում էր ստանում։

Սամվել Մնացյանը թաղվել է Օմսկի Ստարո-Սևեռնոյե գերեզմանատանը։

## Ծանոթագրություններ

## Արտաքին հղումներ
* 

Կատեգորիա:Հայ մարզիկներ
Կատեգորիա:Քաղցկեղից մահացածներ
Կարլ Յակոբ Հեյն

**Կարլ Յակոբ Հեյն** (, ),  էստոնացի ֆուտբոլիստ։ Անգլիական «Արսենալ» ակումբի և Էստոնիայի հավաքականի դարպասապահ։ Վարձավճարով խաղում է «Ռեալ Վալյադոլիդում»։

## Կարիերա
### Ակումբային
Նա 2018 թվականի մրցաշրջանը Էստոնիայի առաջնության B առաջին լիգայում սկսեց «Նմմե Յունայթեդ» թիմի կազմում՝ ընդհանուր առմամբ անցկացնելով 5 հանդիպում թիմի կազմում։ 2018 թվականի մայիսին նա պայմանագիր է կնքել Լոնդոնի «Արսենալի» ակադեմիայի հետ։ 2019 թվականի մայիսին հայտնի դարձավ, որ Կարլ Յակոբ Հեյնը ստորագրել է իր առաջին պրոֆեսիոնալ պայմանագիրը անգլիական «Արսենալ» ակումբի հետ։

2022 թվականի փետրվարի 9-ին նա իր նորամուտը նշեց անգլիական «Ռեդինգ» ակումբում, վարձավճարով մինչև մրցաշրջանի ավարտը։

2024 թվականի հունիսին նա երկարաձգեց պայմանագիրը անգլիական «Արսենալի» հետ։ Իսկ օգոստոսին նա վարձավճարով տրվեց իսպանական «Ռեալ Վալյադոլիդ» ակումբին։ Նա իր նորամուտը նշեց իր նոր ակումբում օգոստոսի 19-ին բարսելոնական թիմի՝ Էսպանյոլի դեմ խաղում, որտեղ անառիկ պահեց դարպասը և նրա թիմը հաղթեց 1-0 հաշվով։

### Ազգային հավաքական
Հեյնը ազգային հավաքականի կազմում իր նորամուտը նշել է 2020 թվականի սեպտեմբերի 5-ին՝ ՈՒԵՖԱ-ի Ազգերի լիգայի որակավորման փուլում Վրաստանի ազգային հավաքականի դեմ խաղում։

2021 և 2024 թվականներին նա թիմի հետ նվաճել է Բալթյան գավաթը.

## Ձեռքբերումներ
### Ազգային հավաքականում
* Բալթյան ֆուտբոլի գավաթի հաղթող՝ 2021, 2024

### Անձնական
* Էստոնիայի լավագուն երիտասարդ ֆուտբոլիստ (3)՝ 2020, 2021, 2024

## Կատարողական վիճակագրություն
### Ակումբային

### Միջազգային վիճակագրություն
*2024 թվականի նոյեմբերի 27-ի դրությամբ*

## Ծանոթագրություններ

## Արտաքին հղումներ
* 
* Профиль игрока сборной на официальном сайте ЭФС
* 
 
Կատեգորիա:Անգլիական ֆուտբոլի լիգայի խաղացողներ
Կատեգորիա:Արսենալի ֆուտբոլիստներ
Կատեգորիա:Էստոնացի ֆուտբոլիստներ
Կատեգորիա:Էստոնիայի հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ռեալ Վալյադոլիդի ֆուտբոլիստներ
Կատեգորիա:Ռեդինգի ֆուտբոլիստներ
Կատեգորիա:Ֆուտբոլի դարպասապահներ
Կոսմոնավտլար (Տաշքենդի մետրոպոլիտեն)

**Կոսմոնավտլար** (, «Տիեզերագնացներ», նախկինում կրել է նաև «Տիեզերագնացների պողոտա» անվանումը), Տաշքենդի մետրոպոլիտենի կայարաններից մեկը, որը գտնվում է քաղաքի կենտրոնում։ Կայարանի ներքին հարդարանքը նվիրված է տիեզերագնացության թեմային: Այնտեղ առկա են առաջին տղամարդ և կին տիեզերագնացների՝ Յուրի Գագարինի և Վալենտինա Տերեշկովայի պատկերները։ Մետրոյի կայարանը գործարկվել է 1984 թվականի դեկտեմբերի 8-ին՝ որպես «Ալիշեր Նավոի» - «Տաշքենդ» գծի մաս։

Մինչև 2018 թվականը չէր թույլատրվում լուսանկարներ անել Տաշքենդի մետրոպոլիտենում, որովհետև այն ծառայում էր նաև որպես ռմբապաստարան։

## Պատմություն
Մինչև 1992 թվականի մայիսի 1-ը կայարանը կրել է «Տիեզերագնացների պողոտա» անվանումը։ Իր ներկայիս անվանումը ստացել է մարդու կողմից տիեզերքի յուրացման պատվին։ 

2024 թվականի ապրիլի 22-ին «Կոսմոնավտլար» մետրոյի կայարանը ներառվել է Ուզբեկստանի նյութական մշակութային ժառանգության անշարժ գույքի օբյեկտների ազգային ցանկում։

## Դիզայն
Կայարանի ճարտարապետական գեղազարդումն արված է տիեզերագնացության թեմայով։ Այն զարդարված է վառ կապույտ անոդացված ալյումինով։ Կայարանի ինտերիերը զարդարված է կապույտ կերամիկական մեդալիոններով, որտեղ առկա են Ուլուգբեկի, Իկարոսի, Վալենտինա Տերեշկովայի, Յուրի Գագարինի, Վլադիսլավ Վոլկովի և Վլադիմիր Ջանիբեկովի պատկերները։ Կապույտ ալիքաձև նախշերն առկա են պլատֆորմի ողջի երկայնքով, որտեղ կարելի է նկատել նաև տիեզերքի հետ առնչվող որոշ անձանց և սարքերի պատկերներ, այդ թվում՝ Գալիլեո Գալիլեյի, Սպուտնիկ 1-ի և Գագարինի պատկերները։ Կայարանի առաստաղի կենտրոնական հատվածում առկա են ապակե աստղեր։ Այն հիշեցնում է Ծիր Կաթին համաստեղությունը։ Տաշքենդի մետրոպոլիտենի այս կայարանի նախագիծը մշակել է Սերգո Սուտյագինը։

## Ծանոթագրություններ

## Արտաքին հղումներ
* «Կոսմոնավտլար» կայարան

Կատեգորիա:Տաշքենդի մետրոպոլիտենի կայարաններ
Մեյդելին Զիմա

**Մեյդելին Ռոուզ Զիմա** (, ), ամերիկացի դերասանուհի, հայտնի է շնորհիվ «Դայակը» սերիալի (որի հիման վրա Ռուսաստանում հաստատվել է «Իմ հիաշքանչ դայակը» հեռուստասերիալը) 6 եթերաշրջաններում (1993-1999 թվականներ) Գրեյս Շեֆֆիլդի դերի, Californication (2007-2011 թվականներ) հեռուստասերիալում Միա Լյուիսի և «Հերոսները» սերիալում Գրեթհեն Բերգի դերի (2009-2010 թվական)։ 2009 թվականին ըստ FHM ամսագրի տարբերակի՝ «Աշխարհի 100 ամենասեքսուալ կանանց» ցանկում զբաղեցրել է 64-րդ տեղը։

## Կենսագրություն
Մեյդելին Զիման ծնվել է Նյու Հեյվենում (Կոնեկտիկուտ նահանգ) Մարի և Դեննիս Զիմայի ընտանիքում։ Նա իրենից երկու փոքր քույր՝ Վանեսսան և Իվոննը, որոնք ևս դերասանուհիներ են։ Նրա աղգանունն ունի մի քանի արմատներ, նա այն ժառանգել է հայրական գծով պապիկից, որը ծագումով Լեհաստանից էր։

Զիման սկսել է իր կարիերան երկու տարեկանում, երբ նա ընտրվել է սպիտակեղենի համար Downy կոնդիցիոների հեռուստատեսային գովազդի համար։ Երբ մեծացավ, նա վեց տարվա ընթացքում «Դայակը» հեռուստասերիալում խաղացել է Գրեյս Շեֆիլդի դերը։ Զիման մեծ հայտնիություն ստացավ ի շնորհիվ այնպիսի աշխատանքների, ինչպիսին են՝ «Մոխրոտի պատմությունը», «Օրորոցին դիպչող ձեռքը», «Փոսիկներ», «Փնտրելով կիրակին», «Մի անգամ շատ կապույտ Լուսնի վրա», «Փոքրիկ լավ սատանիկները»։

2000 թվականին «Ավազային օրվա նվագախումբ» ֆիլմում կատարել է Ռեյչել Գրինի դերը, այդ նույն դերը խաղացել է նաև փոքր քույրը՝ Իվոննը «Շտապ օգնություն» հեռուստասերիալում 1994-2000 թվականներին։

2007 թվականին Զիման Californication սերիալում խաղացել է Միա Լյուիս դերը, որը 16-ամյա երես առած աղջիկ է։ Զիման հայտնվել է նաև սերիալի երկրորդ եթերաշրջանում 2008 թվականին։ Միայի «Fucking & Punching» («Սեքս և բռնություն») գրքի առաջխաղացման համար Զիման նկարահանվել է մի քանի տեսահոլովակներում YouTube համար։ 2009 թվականին Զիման միացավ «Հերոսները» սերիալի դերասանական կազմին՝ խաղալով Գրեթհեն Բերգի՝ Քլեր Բեննեթի տարօրինակ բիսեքսուալ հարևանու դերը, որը նրա հավանական սիրուհին էր։

2009 թականին «Կոլեկցիոներ» ֆիլմում Զիման խաղացել է գլխավոր դերերից մեկի՝ Ջիլ Չեյզի դերը։

Նա խաղացել է ABC Gilded Lilys հեռուստասերիալում գլխավոր դերերից մեկը, որը ստեղծել է Շոնդա Ռայմսը։

«Դայակը» (1994 թվական) սերիալի 1-ին եթերաշրջանի 21-րդ սերիայում կատարել է «Anything You Can Do»։ 2012 թվականի հուլիսին նկարահանվող «Stuck» ֆիլմում Զիման ներկայացել է որպես գլխավոր պրոդյուսեր։

## Ֆիլմագրություն

## Պարգևներ և անվանակարգեր
Մեյդելին Զիման եռակի անավադրվել է  YoungStar Award մրցանակի համար 1995, 1997 և 1999 թվականներին․ բոլորը կատակերգական «Դայակը» հեռուստասերիալում լավագույն երիտասարդ դերասանուհի անվանակարգում։

Նա նաև տասներեք անգամ առաջադրվել է «Երիտասարդ դերասան» մրցանակի։

* 1993 թվական, մինչև տաս տարեկան լավագույն երիտասարդ դերասանուհի «Օրորոցին դիպչող ձեռքը» ֆիլմում։
* 1994 թվական, լավագույն երիտասարդ դերասանուհի կատակերգական ֆիլմում գլխավոր դերի կատարող և լավագույն երիտասարդ անձնակազմ հեռուստասերիակում Բենջամին Սոլսբերիի և Նիկոլ Թոմի հետ «Դայակը» հեռուստասերիալում։

## Ծանոթագրություններ

 
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի կինոռեժիսորներ
Կատեգորիա:Ամերիկացի կինոպրոդյուսերներ
Զաօկսկի ադվենտիստական համալսարան

**Զաօկսկի ադվենտիստական համալսարանը** (), Ռուսաստանի Դաշնությունում, ինչպես նաև ամբողջ հետխորհրդային տարածքում հիմնադրված առաջին բողոքական քրիստոնեական բարձրագույն ուսումնական հաստատություն, որը պատկանում է Յոթերորդ օրվա ադվենտիստների եկեղեցուն և մտնում համաշխարհային Ադվենտիստական կրթական համակարգի մեջ։

Համալսարանը հիմնադրվել է 1988 թվականին Միխայիլ Կուլակովի շնորհիվ։ Գտնվում է Ռուսաստանի Տուլայի մարզի Զաօկսկի շրջանի կազմի մեջ մտնող Զաօկսկի կոչվող քաղաքատիպ ավանում, Մոսկվայից 100 կմ հեռավորության վրա։
մինի

## Պատմություն

## Կառուցվածք և ակադեմիական բաժիններ
Համալսարանը ներառում է հետևյալ ստորաբաժանումները՝

*Զաօկսկիի Թեոլոգիական Սեմինարիա (Zaoksky Theological Seminary)
*Զաօկսկիի Քրիստոնեական Հումանիտար-Տնտեսագիտական Ինստիտուտ (Zaoksky Christian Institute of Arts and Sciences)
*Զաօկսկիի Քրիստոնեական Մասնագիտական Քոլեջ (Zaoksky Christian Professional College)
*Զաօկսկիի Յոթերորդ օրվա Ադվենտիստական Դպրոց (Zaoksky Seventh-day Adventist School, K-11)
*Միտլայդեր-Ագրո Ուսումնական Կենտրոն (Mittlaider-Agro Study Center)

## Ակադեմիական ծրագրեր
Համալսարանը առաջարկում է հետևյալ մասնագիտությունները՝

Բակալավրիատ՝ աստվածաբանություն, տնտեսագիտություն, սոցիալական աշխատանք, անգլերեն լեզվի ուսուցում, հաշվապահություն։

Մագիստրատուրա՝ երաժշտություն (2000), հանրային առողջապահություն (2005, համագործակցությամբ Լոմա Լինդա համալսարանի հետ), աստվածաբանություն։

Ասոցիացված աստիճաններ՝ գրասենյակային կառավարում, իրավագիտություն։

## Տես նաև
*Յոթերորդ օրվա ադվենտիստական քոլեջների և համալսարանների ցանկ
*Ադվենտիստական կրթական համակարգ
*Էնդրյուսի համալսարան

## Ծանոթագրություններ

Կատեգորիա:Քրիստոնեական ուսումնական հաստատություններ
Լավակուրը ձյան տակ

**«Լավակուրը ձյան տակ»** (), ֆրանսիացի գեղանկարիչ, ֆրանսիական իմպրեսիոնիզմի հիմնադիրներից Կլոդ Մոնեի նկարներից։ Այս ստեղծագործությունը հեղինակը վրձնել է 1881 թվականին։ Յուղաներկով կտավի չափերն են՝ 60 × 80  սմ։

Այսօր «*Լավակուրը ձյան տակ*» ստեղծագործությունը պահպանվում և ցուցադրվում է Լոնդոնի ազգային պատկերասրահում (Լոնդոն, Միացյալ Թագավորություն)։

## Պատմություն
«Լավակուրը ձյան տակ» ստեղծագործությունը հեղինակը վրձնել է 1878-1881 ժամանակահատվածում։

## Նկարագիր
Կտավում Կլոդ Մոնեն նկարել է Սենի ափին գտնվող ֆրանսիական Լավակուր () գյուղը, որը գտնվում է Վետյոյ () գյուղի հակադիր հատվածում, որտեղ այդ ժամանակահատվածում ապրել է նկարիչը։ 
Նկարում գերակշռում է ստվերի սառը գույնը։ Միայն կտավի հետին պլանում է նկարված ձմեռային տաք լույսը։

## Ծանոթագրություններ

## Արտաքին հղումներ
* Լավակուրը ձյան տակ» ստեղծագործությունը թանգարանի կայքում

Կատեգորիա:1881 նկարներ
Կատեգորիա:Լոնդոնի ազգային պատկերասրահի նկարներ
Կատեգորիա:Կլոդ Մոնեի նկարներ
Կատեգորիա:Ֆրանսիայի գեղանկարչություն
Վիմ Յանսեն

**Վիլհելմյուս (Վիմ) Մարինյուս Անտոնիուս Յանսեն** (, ), հոլանդացի ֆուտբոլիստ, կիսապաշտպան, ֆուտբոլային մարզիչ։

## Կարիերա
### Հավաքականում
Նիդերլանդների հավաքականում Վիմ Յանսենը նորամուտը նշել է 1967 թվականի հոկտեմբերի 4-ին Դանիայի հավաքականի հետ Եվրոպայի 1968 թվականի առաջնության ընտրական խաղում, որն ավարտվել է 2:3 հաշվով: 1974 թվականին Յանսենը հավաքականի կազմում մասնակցել է 1974 թվականի աշխարհի առաջնությանը, որտեղ մասնակցել է իր հավաքականի բոլոր յոթ հանդիպումներին և նվաճել արծաթե մեդալներ։ 1976 թվականին Յանսենը մասնակցել է 1976 թվականի Եվրոպայի առաջնությանը, որտեղ նվաճել է բրոնզե մեդալներ։ 1978 թվականին Յանսենը հավաքականի կազմում երկրորդ անգամ մասնակցեց 1978 թվականի աշխարհի առաջնությանը, որտեղ մասնակցեց իր հավաքականի բոլոր յոթ հանդիպումներին և կրկին նվաճեց արծաթե մեդալներ։ Հավաքականի կազմում իր վերջին ելույթն Յանսենն անցկացրել Է Իսպանիայի հավաքականի հետ ընկերական խաղում 1980 թվականի հունվարի 23-ին, այդ հանդիպումն ավարտվել է հոլանդացիների պարտությամբ 0:1 հաշվով: Հոլանդիայի հավաքականի կազմում Վիմ Յանսենն անցկացրել է 65 հանդիպում, որոնցում դարձել է 1 գոլի հեղինակ։

**Ընդհանուր՝ 65 խաղ․ 1 գոլ, 35 հաղթանակ, 15 ոչ-ոքի, 15 պարտություն:**

## Ձեռքբերումներ
### Թիմային
**Նիդերլանդների հավաքական** 
* Աշխարհի առաջնության արծաթե մեդալակիր (**2**)՝ 1974, 1978
* Եվրոպայի առաջնության բրոնզե մեդալակիր՝ 1976

**«Ֆեյենորդ»**
* Նիդերլանդների չեմպիոն (**3**)՝ 1968/69, 1970/71, 1973/74
* Նիդերլանդների առաջնության արծաթե մեդալակիր (**9**)՝ 1965/66, 1966/67, 1967/68, 1969/70, 1971/72, 1972/73, 1974/75, 1975/76, 1978/79
* Նիդերլանդների գավաթակիր (**2**)՝ 1969, 1980
* Եվրոպական չեմպիոնների գավաթակիր՝ 1969/70
* ՈՒԵՖԱ-ի գավաթակիր՝ 1973/74
* Միջմայրցամաքային գավաթակիր՝ 1970

**«Այաքս»**
* Նիդերլանդների չեմպիոն՝ 1981/82
* Նիդերլանդների առաջնության արծաթե մեդալակիր՝ 1980/81
* Նիդերլանդների գավաթի եզրափակչի մասնակից՝ 1981

### Մարզչական
**«Ֆեյենորդ»**
* Նիդերլանդների առաջնության բրոնզե մեդալակիր՝ 1992
* Նիդերլանդների գավաթակիր (**2**)՝ 1991, 1992

**«Սելտիկ»**
* Շոտլանդիայի չեմպիոն՝ 1998
* Շոտլանդական լիգայի գավաթակիր՝ 1997

### Անձնական
* Շոտլանդիայի Ֆուտբոլային լրագրողների ասոցիացիայի վարկածով տարվա մարզիչ՝ 1998

## Ծանոթագրություններ

 
Կատեգորիա:Այաքսի ֆուտբոլիստներ
Կատեգորիա:Հոլանդացի ֆուտբոլային մարզիչներ
Կատեգորիա:Հոլանդացի ֆուտբոլիստներ
Կատեգորիա:Նիդերլանդների հավաքականի ֆուտբոլիստներ
Կատեգորիա:Ֆեյենորդի ֆուտբոլիստներ
Կատեգորիա:Ֆուտբոլային մարզիչներ այբբենական կարգով
Թայրիկ Ջորջ

**Թայրիկ Էրոն Դիլեյլի Յուսուֆ Ջորջ** (, ), անգլիացի ֆուտբոլիստ, «Չելսի» ակումբի եզրային հարձակվող։

## Ակումբային կարիերա
Թայրիկ Ջորջը ծնվել է Լոնդոնում և միացել է Չելսիի ակադեմիային 2014 թվականին։ 2024 թվականի ապրիլի 15-ին նա առաջին անգամ հայտնվեց ակումբի առաջին թիմի կազմում Պրեմիեր լիգայի «Էվերթոնի» դեմ խաղի համար, բայց դուրս չեկավ խաղադաշտ։ 2024 թվականի հունիսի 17-ին Ջորջը երկարաձգեց պայմանագիրը Չելսիի հետ մինչև 2027 թվականը։ 2024 թվականի օգոստոսի 29-ին Կոնֆերենց լիգայի որակավորման խաղում շվեյցարական «Սերվետի» դեմ խաղում Ջորջը իր նորամուտը նշեց «Թոշակառուների» կազմում։ 2024 թվականի հոկտեմբերի 3-ին նա խաղաց Կոնֆերենց լիգայի ընդհանուր փուլում՝ փոխարինման դուրս գալով «Գենտ»-ի դեմ խաղում։ 2025 թվականի ապրիլի 10-ին նա խփեց իր առաջին գոլը «Չելսիի» կազմում Կոնֆերենց լիգայի փլեյ-օֆֆի խաղում լեհական «Լեգիա» ակումբի դեմ խաղում։

## Կարիերան ազգային հավաքականում
Խաղացել է Անգլիայի Մ16, Մ17, Մ18 և Մ19 մակարդակներում։

## Ծանոթագրություններ

 
Կատեգորիա:Անգլիացի ֆուտբոլիստներ
Կատեգորիա:Չելսիի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Հայաստանի տափօղակով հոկեյի տղամարդկանց երիտասարդական հավաքական

**Հայաստանի տափօղակով հոկեյի տղամարդկանց մինչև 20 տարեկանների հավաքական**, Հայաստանի տափօղակով հոկեյի մինչև 20 տարեկանների ազգային հավաքական։ Թիմը ղեկավարում է Հայաստանի տափօղակով հոկեյի ֆեդերացիան, որը Տափօղակով հոկեյի միջազգային ֆեդերացիայի անդամ է:

## Պատմություն
Հայաստանն իր առաջին խաղն անցկացրել է 2006 թվականի տափօղակով հոկեյի աշխարհի երիտասարդական առաջնության ժամանակ Իսլանդիայի դեմ, որում պարտվել է 0-50 հաշվով։ Դա միջազգային խաղերում Հայաստանի հավաքականի կրած ամենախոշոր հաշվով պարտությունն է։ Խաղը Լիտվայի Էլեկտրենայ քաղաքում անցկացված I դիվիզիոնի մրցաշարի շրջանակներում էր։ Հայաստանն այդ մրցաշարում զբաղեցրել է վերջին տեղը՝ պարտվելով բոլոր չորս խաղերում՝ Բուլղարիայի, Իսլանդիայի, Լիտվայի և Թուրքիայի հավաքականներին։ 

Հաջորդ՝ 2007 թվականին, հավաքականը մասնակցել է Անկարայում (Թուրքիա) կայացած տափօղակով հոկեյի աշխարհի երիտասարդական առաջնության III դիվիզիոնի մրցաշարին: Հայաստանն անցկացրել է հինգ խաղ՝ հաղթելով Բուլղարիային և Թուրքիային, լրացուցիչ ժամանակում պարտվել է Նոր Զելանդիային և հիմնական ժամանակում՝ Բելգիային և Չինաստանին։

2008 թվականին Հայաստանի երիտասարդական հավաքականը մասնակցել է Սերբիայի մայրաքաղաք Բելգրադում կայացած տափօղակով հոկեյի աշխարհի երիտասարդական առաջնության 2008 թվականի III դիվիզիոնի մրցաշարին։ Մրցաշարում թիմը գրավել է երրորդ տեղը՝ Ավստրալիայի, Բուլղարիայի, Հարավաֆրիկյան Հանրապետության և Թուրքիայի դեմ հաղթանակներից և Նոր Զելանդիայից ու Սերբիայից կրած պարտություններից հետո։ Աֆրիկացիների և թուրքերի դեմ խաղերն ավարտվել են 13-1 հաշվով, ինչը Հայաստանի պատմության մեջ ամենախոշոր հաշվով հաղթանակներն են միջազգային ասպարեզում։

## Միջազգային մրցաշարեր
* Տափօղակով հոկեյի աշխարհի երիտասարդական առաջնություն 2006. 5-րդ տեղ դիվիզիոն III-ում (ընդհանուր՝ 39-րդ տեղ)
* Տափօղակով հոկեյի աշխարհի երիտասարդական առաջնություն 2007. 4-րդ տեղ դիվիզիոն III-ում (ընդհանուր՝ 37-րդ տեղ)
* Տափօղակով հոկեյի աշխարհի երիտասարդական առաջնություն 2008. 3-րդ տեղ դիվիզիոն III-ում (ընդհանուր՝ 35-րդ տեղ)

## Տես նաև
* Տափօղակով հոկեյի Հայաստանի ազգային հավաքական
* Սպորտը Հայաստանում

## Ծանոթագրություններ

Կատեգորիա:Հայաստանի սպորտի ազգային հավաքականներ
Կատեգորիա:Տափօղակով հոկեյ
Պոլիկոնդեսացում

**Պոլիկոնդեսացում**, պոլիկոնդենսում (nHO-A-OH+nHOOC-A^'-COOH {\rightleftarrows} (-OAOOC-A^'-CO-)_n+2nH_2O։

Եթե պոլիկոնդեսացմանը մասնակցում են հնարավոր նվազագույն թվով մոնոմերներ (հաճախ երկու), ապա այն կոչվում է հոմոպոլիկոնդենսում, որևէ այլ՝ լրացուցիչ մոնոմերի մասնակցության դեպքում՝ համապոլիկոնդենսում։ Երկֆունկցիոնալ մոնոմերների պոլիկոնդեսացիայից առաջանում են գծային պոլիմերներ (գծային պոլիկոնդեսացում), երեք և ավելի ֆունկցիոնալ խմբեր պարունակող մոնոմերներից՝ տարածական՝ եռաչափ պոլիմերներ (եռաչափ պոլիկոնդեսացում)։ Հաճախ պոլիկոնդեսացումը ուղեկցվում է կողմնակի ռեակցիաներով (մակրոմոլեկուլների դեստրուկցիա, ներմոլեկուլային օղակների առաջացում, խառնուրդների փոխազդեցություններ մոնոմերների և օլիգոմերների հետ և այլն), այդ դեպքում պոլիմերի ելքը, մոլեկուլային զանգվածը և այլն պայմանավորված են պոլիկոնդեսացման և կողմնակի ռեակցիաների արագությունների հարաբերությամբ։ Պոլիկոնդեսացումը բնության մեջ տարածված և արդյունաբերական նշանակություն ունեցող երևույթ է։ Պոլիկոնդեսացման և նման ռեակցիաներն ընկած են սպիտակուցների, նուկլեինաթթուների, թաղանթանյութի և այլ կարևոր կենսապոլիմերների կենսասինթեզի հիմքում։ Արդյունաբերության մեջ պոլիկոնդեսացումը իրականացնում են հալույթում (ստացվող պոլիմերի «հալման» ջերմաստիճանից 10–20°C բարձր ջերմաստիճաններում), լուծույթում (մոնոմերները լուծված են միևնույն հեղուկ ֆազում) և երկու չխառնվող հեղուկների բաժանման մակերևույթում (միջֆազային պոլիկոնդեսացում)։ Մոնոմերների պոլիկոնդեսացմամբ են ստանում պոլիէթիլենտերեֆտալատը, պոլիկարբոնատները, ալկիդային խեժերը, պոլիամիդները, ֆենոլմրջնալդեհիդային, միզանյութ-մրջնալդեհիդային խեժերը, որոշ սիլիցիումօրգանական պոլիմերները և այլն։ 

Կատեգորիա:Կոնդենսացման ռեակցիաներ
Domus Sanctae Marthae

**Domus Sanctae Marthae** (, իտալերեն՝ **Casa Santa Marta**), Վատիկանի Սուրբ Պետրոսի տաճարին կից շինություն, որը 2013-2025 թվականներին ծառայել է որպես Հռոմի պապի նստավայր, ինչպես նաև կոնկլավին մասնակցող Հռոմի կաթոլիկ եկեղեցու կարդինալների բնակության վայր։ Անունը ստացել է բեթանիացի Սուրբ Մարթայի պատվին:

## Պատմություն
Շենքը գտնվում է Սուրբ Մարթայի հոսփիսի տեղում, որը 1891 թվականին կառուցել է Լեո XIII պապը։ Սուրբ Մարթայի ներկայիս տունը կառուցվել է այն բանից հետո, երբ Հովհաննես Պողոս II պապը 1996 թվականին Universi Dominici Gregis առաքելական սահմանադրության մեջ ներմուծեց պոնտիֆիկոսի ընտրության նոր կանոններ՝ սահմանելով, մասնավորապես, կոնկլավի մասնակիցների տեղավորման կանոնները: 

2013 թվականին իր ընտրվելուց հետո Հռոմի Ֆրանցիսկոս պապը հայտարարել է, որ չի տեղափոխվի պապական պաշտոնական նստավայր՝ Առաքելական պալատ, այլ մնալու է Սուրբ Մարթայի տանը: Այնտեղ էլ նա մահացել է 2025 թվականի ապրիլի 21-ին։

## Ծանոթագրություններ

Կատեգորիա:1996 կառուցումն ավարտված շենքեր և կառույցներ
Կատեգորիա:Հռոմի պալատներ
Կատեգորիա:Պաշտոնական նստավայրեր
Կատեգորիա:Վատիկան
Կատեգորիա:Վատիկանի ճարտարապետություն
Կատեգորիա:Վատիկանի շենքեր և կառույցներ
Կատեգորիա:Ֆրանցիսկոս (Հռոմի պապ)
Նիշա Մոհոտա

**Նիշա Մոհոտա** (, ), հնդիկ շախմատիստուհի, կանանց գրոսմայստեր (2003), միջազգային վարպետ տղամարդկանց շրջանում (2011)։

## Կենսագրություն
1993-2000 թվականներին ներկայացրել Է Հնդկաստանը տարբեր տարիքային խմբերի աղջիկների շախմատի աշխարհի պատանեկան առաջնություններում, որտեղ առավելագույն հաջողության է հասել 2000 թվականին Երևանում, երբ զբաղեցրել է 9-րդ տեղը  մինչև 20 տարեկան տարիքային խմբում։

2001 թվականին Չեննայ քաղաքում նվաճել է բրոնզե մեդալ Ասիայի շախմատի կանանց անհատական առաջնությունում։ 2005 թվականին Բանգալորում դարձել է Հնդկաստանի շախմատի կանանց առաջնության հաղթող։ 2007 թվականին Ֆրանսիայի Սենտ-Աֆրիկ քաղաքում անցկացված շախմատի միջազգային մրցաշարում կիսել է չորրորդ տեղը, ինչպես նաև չորրորդ տեղն Է զբաղեցրել Ասիայի շախմատի կանանց անհատական առաջնությունում։ 2014 թվականին Գոա-ում հաղթել Է «Indian National Challengers» շախմատային մրցաշարում։

Մասնակցել է շախմատի կանանց աշխարհի առաջնությանը:
* 2001 թվականին Մոսկվայում առաջին փուլում հաղթել է Տատյանա Ստեպովային, իսկ երկրորդ փուլում պարտվել է Քրիստինա-Ադելա Ֆոյշորին,
* 2008 թվականին Նալչիկում առաջին փուլում պարտվել է Նադեժդա Կոսինցևային։

Ներկայացրել Է Հնդկաստանը երեք շախմատային օլիմպիադաներում (2004, 2008-2010) և 2013 թվականին շախմատի աշխարհի թիմային առաջնությունում։ Ասիայի շախմատի կանանց թիմային առաջնություններին մասնակցել է չորս անգամ (2003-2009)։ Թիմային հաշվարկով նվաճել է երկու արծաթե (2005, 2008) և բրոնզե (2003) մեդալ, իսկ անհատական հաշվարկով՝ երկու արծաթե (2005, 2008) մեդալ։ Ասիական խաղերի շախմատի կանանց թիմային մրցաշարին մասնակցել է 2010 թվականին։

## Վարկանիշի փոփոխություն

## Ծանոթագրություններ

Կատեգորիա:Շախմատի կանանց գրոսմայստերներ
Կատեգորիա:Շախմատային օլիմպիադաների մասնակիցներ
Կատեգորիա:Շախմատի միջազգային վարպետներ
Փնջիկ վրձին

**Սափրվելու փնջիկ վրձինը** տտղամարդկանց աքսեսուար է, որն օգտագործվում է սափրվելու համար:
Փնջիկ վրձինը բաղկացած է բռնակից և խոզանակից։ Բռնակը պատրաստվում է ինչպես պարզ նյութերից՝ փայտից և պլաստմասից, այնպես էլ թանկարժեք նյութերից ՝ փղոսկրից, բյուրեղից կամ նույնիսկ ոսկուց: Վրձինը բաղկացած է բնական կամ սինթետիկ նյութերի մի տարբեր չափսերի փնջից, առավել հաճախ օգտագործվում են վարազի, գորշուկի մազերը, և նույնիսկ էկզոտիկ կենդանիների, ինչպիսին է մանգուստը: Հետաքրքիր է, որ Ֆրանսիայում փնջիկ վրձինը կոչվում է «գորշուկ» (ֆրանսերեն «blaireau»).

## Օգտագործում

Փնջիկ վրձինը այսօր ամենից հաճախ օգտագործվում է միաշեղբ, երկշեղբ, եռա-, քառա- և նույնիսկ հինգշեղբ  ածելիներով սափրվելուց: Սափրվելու փնջիկ վրձինը գործիք է, որն օգտագործում է հատուկ սափրվելու օճառ կամ կրեմ՝ խիտ փրփուր ստեղծելու համար, որն անհրաժեշտ է սափրվելու ընթացքում մաշկը պաշտպանելու և մազերը փափկացնելու համար: Փրփուրն առաջանում է վրձինը թրջելուց, կրեմ, գել կամ օճառ ավելացնելուց և վրձինը հատուկ տարայի, ձեռքի ափի մեջ կամ անմիջապես դեմքի մաշկի վրա պտտելուց։ Փնջիկ վրձնի արտադրության մեջ օգտագործվող նյութի որակը որոշիչ է բավարար քանակությամբ ջուր պահելու և, որպես արդյունք, խիտ ու միատարր փրփուր ստեղծելու ունակության համար: Փնջիկը նաև բարձրացնում է դեմքի մազերը սափրվելուց առաջ՝ պահանջելով ավելի քիչ ճնշում ածելիից։

Բացի այդ, այս կերպ ստեղծված փրփուրի օգնությամբ փնջիկ վրձինը մերսում է մաշկը՝ սափրվելու գործընթացը դարձնելով ավելի քիչ ցավոտ և օգնելով խուսափել մաշկի գրգռումից։ Դրա համար վրձնի մազերի ամրությունը մեծ նշանակություն ունեն։

## Պատմություն

Փնջիկների հայտնվելու ճշգրիտ ժամանակը հայտնի չէ։ Ժամանակակից սափրվելու վրձինները պատրաստել են 1750-ական թվականներին Ֆրանսիայի վարսավիրանոցներում: Մինչ այդ դեմքին փրփուր էին քսում և ուղղակի ձեռքով տրորում։ Փնջիկների որակը մեծապես տարբերվում էր, քանի որ բռնակների ձևավորման համար օգտագործվող նյութերը տարբերվում էին: Հաճախ բռնակները պատրաստված էին փղոսկրից, ոսկուց, արծաթից, կրիայի զրահից, բյուրեղից կամ ճենապակուց: Ավելի թանկ վրձիններն օգտագործում էին փորածածկ մազեր, իսկ էժանները՝ վարազի կամ ձիու մազեր։

1800-ականներին ծալովի բռնակով ուղիղ ածելիի դիզայնը տղամարդկանց համար հեշտացրեց ինքնուրույն սափրվելը՝ վարսավիր այցելելու փոխարեն: Սափրվելու փնջիկը դարձավ կարգավիճակի խորհրդանիշ, իսկ թանկարժեք կամ էքսցենտրիկ վրձինը սեփական անձը կամ նույնիսկ հարստությունը հաստատելու միջոց էր: «Թաց սափրվելու» արագ տարածումը բարձրացրել է բարձրորակ սափրվելու փնջիկների պահանջարկը:

## Տես նաև
* Ածելի
* Մորուք

## Ծանոթագրություններ

## Հղումներ
* History of the shaving brush
* [web.archive.org/web/20111202015942/menshair.about.com/od/shavingadvice/tp/Shaving_Brushes.htm Types of Shaving Brushes]
* Выбор помазка

Կատեգորիա:Անձնական հիգիենա
Կատեգորիա:Հիգիենա